A **illa de Ellesmere** (en inglés:*Ellesmere Island*; en inuit: **Umingmak Nuna**, que significa "terra de bois almiscleiros) pertence á Rexión Qikiqtaaluk no territorio canadense de Nunavut. Forma parte das illas da Raíña Isabel, con Cabo Columbia que é o punto máis setentrional das illas árticas do Canadá. Comprende unha superficie de 196.235 km² e unha lonxitude total de 830 km. o que a converte na décima maior illa do mundo e a terceira maior illa do Canadá. O sistema montañoso da Cordilleira Ártica cobre gran parte da illa de Ellesmere, converténdoa na máis montañosa do arquipélago ártico canadense. O Salix arctica é a única especie de planta leñosa que crece na illa de Ellesmere.

Nela está o pobo máis ao norte do mundo, Alert.

Historia
--------

Os primeiros habitantes humanos da illa de Ellesmere foronn pequenas tribos esparcidas pola zona para cazar caribús de Peary, bois almiscleiros e mamíferos mariños ao redor do 2000-1000 a. de C.

Como era o caso dos cazadores Dorset (ou Palaeoesquimós) e os pioneiros neoesquimós, membros das culturas Inuit, Thule tardía, Ruin Island e Post-Ruin Island que tamén se asentaron e utilizaron a Península de Bache tanto no verán como no inverno, ata que as circunstancias ambientais, ecolóxicas e posiblemente sociais fixeron que a zona fose abandonada. Foi a última rexión no Alto Ártico canadense en ser despoboada durante a Pequena Idade de Xeo, o que testemuña a súa importancia económica xeral como parte da esfera cultural do Estreito de Smith, da cal era parte ocasionalmente e outras veces o principal compoñente do asentamento.

Os Viquingos das colonias de Groenlandia alcanzaron a illa de Ellesmere, a illa Skraeling e a illa ruon durante expedicións da caza e negociando cos grupos de Inuit. As infrecuentes estruturas na península Bache poden ser os restos do período tardío dunha casa comunal Dorset.

O primeiro europeo en ver a illa logo da pequena idade de xeo foi William Baffin en 1616. A illa de Ellesmere foi nomeada así en 1852 durante a expedición de Edward Augustus Inglefield na honra do político inglés, Francis Egerton, 1º barón de Ellesmere (1800-57). A expedición estadounidense dirixida por Adolphus Greely en 1881 cruzou a illa de leste a oeste, fundando Forte Conger na parte norte da illa. A expedición de Greely atopou bosques fósiles na illa de Ellesmere a finais de 1880. O fiorodo Stenkul foi explorado por primeira vez en 1902 por Per Schei, membro da 2ª Expedición Polar Noruega de Otto Sverdrup.

A plataforma de xeo de Ellesmere foi documentada pola expedición británica ao ártico de 1875-76, na cal unha travesía de recoñecemento do tenente Pelham Aldrich foi desde Cape Sheridan (82°28′N 61°30′O﻿ / ﻿82.467, -61.500﻿ (Cape Sheridan (Ellesmere Island))) en dirección oeste ata Cape Alert (82°16′N 85°33′O﻿ / ﻿82.267, -85.550﻿ (Cape Alert (Ellesmere Island))), un percorrido de case 400 km no que recoñeceu tamén a plataforma de xeo Ward Hunt. En 1906 Robert Peary liderou unha expedición no norte da illa Ellesmere, desde o cabo Sheridan ao longo da costa ata o lado occidental do Estreito de Nansen (93° W). Durante a expedición de Peary, a plataforma de xeo era continua. Unha estimación moderna é que cubría 8900 km².

En 2011, Jon Turk e Erik Boomer completaron a primeira circunnavegación coñecida da illa de Ellesmere.

Illa de Ellesmere (Nunavut, Canadá).     Nunavut
     Territorios do Noroeste     Groenlandia

Poboación
---------

En 2016, a poboación da illa de Ellesmere censouse en 191 habitantes. Hai tres asentamentos na illa de Ellesmere, Alert (62 habitantes), Eureka (poboación permanente 0, pero fogar dunha pequena poboación temporal), e Grise Fiord(pob. 129 habitantes). Politicamente, forma parte da Rexión de Qikiqtaaluk.

Canadian Forces Station (CFS) Alert é o asentamento máis setentrional do mundo. Co fin da Guerra Fría e a chegada das novas tecnoloxías que permiten a interpretación remota de datos, a poboación no inverno reduciuse a 62 civís e persoal militar desde 2016.

Eureka, que é o terceiro asentamento máis setentrional do mundo, consiste en tres áreas, "Eureka Aerodrome" que inclúe "Fort Eureka" (os cuarteis para o persoal militar que mantén o equipo de comunicacións da illa), a estación meteorolóxica Environment Canada, e o Laboratorio de Investigación Atmosférica do Medio Ambiente Polar (PEARL), anteriormente o Observatorio do Ozono Estratosférico do Ártico (ASTRO). Eureka ten a temperatura media anual máis baixa e a menor precipitación de calquera estación meteorolóxica no Canadá.

Notas
-----

1. ↑  Véxase no The Atlas of Canada, dispoñible en:  Arquivado 22 de xaneiro de 2013 en Wayback Machine.
2. ↑  Dick, Lyle (2001). *Muskox Land: Ellesmere Island in the Age of Contact*. University of Calgary Press. ISBN 1-55238-050-5.
3. ↑  Ed Kemmick (25 de outubro 2007). "Researcher: Study of poles needed". Billingsgazette.net. Consultado o 25 de outubro de 2007.
4. ↑  Civilization.ca. "Arctic History". Arquivado dende o orixinal o 23 de setembro de 2008.
5. 1 2  Schledermann, P; McCullough, KM (2003). *Late Thule culture developments on the central east coast of Ellesmere Island*. Copenhagen, Denmark: Danish Polar Center.
6. ↑  Schledermann, Peter (maio de 1981). "Eskimo and Viking Finds in the High Arctic". *National Geographic* **159** (5): 584.
7. ↑  "Ellesmere Island". *The Canadian Encyclopedia Online*. Arquivado dende o orixinal o 04 de marzo de 2016. Consultado o 23 de abril de 2009.
8. ↑  Dick, Lyle (2001). *Muskox Land: Ellesmere Island in the age of contact*. University of Calgary Press. p. 631.
9. ↑  Jeffries, Martin O. (marzo 1986). "Ice Island Calvings and Ice Shelf Changes, Milne Ice Shelf and Ayles Ice Shelf, Ellesmere Island, N.W.T" (PDF). *Arctic* **39** (1). doi:10.14430/arctic2039. Arquivado dende o orixinal (PDF) o 28 de setembro de 2019. Consultado o 10 de xuño de 2017.
10. ↑  "Odd Couple’s Amazing Trek: 1,500 Arctic Miles by Kayak". *The New York Times*. 2012-01-18.
11. ↑  Statistics Canada
12. ↑  Statistics Canada

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Ellesmere Modificar a ligazón no Wikidata*** |

### Bibliografía

### Outros artigos

* Illas Árticas do Canadá
* Illas da Raíña Isabel

### Ligazóns externas

* Ellesmere Island in the Atlas of Canada - Toporama; Natural Resources Canada
* Mountains on Ellesmere Island
* Detailed map, northern Ellesmere Island, including named capes, points, bays, and offshore islands Arquivado 15 de abril de 2021 en Wayback Machine. by Geoffrey Hattersley-Smith

|  |  |
| --- | --- |
| Control de autoridades | 
* Wd: Q146841
* WorldCat
* VIAF: 239867393
* EBID: ID
* GEC: 0023852
* GeoNames: 5947838
* GND: 4014476-8
* NKC: ge601634
* OSM: 1656492
* SELIBR: 144155

 |